**Årsmelding Ytre Hobøl Bygdekvinnelag 2017-2018**

Styret har i perioden bestått av:

Leder: Anne Eva Bjerke

Nestleder: Anne Paulshus

Kasserer: Aase Saxebøl

Sekretær: Marit Hoff Lund

Styremedlem: Eva Marie Sandberg

Studieleder: Anne Iversen

1. varamedlem: Kristin Amundsen
2. varamedlem: Birthe Haga
3. varamedlem: Liv Haug

Laget har hatt 30 medlemmer, det er en økning med 2 medlemmer fra 2017.

**Styrearbeid**

Det har vært avholdt 8 styremøter og det har vært behandlet 39 styresaker. Sakene er for det meste planlegging av forestående møter og andre arrangementer vi har stått for. Nytt i år er deltakelse på Veteranbiltreffet på Nummestad med tradisjonsmat og infostand som har krevd mye planlegging og tilrettelegging.

**Medlemsmøter**

9. november 13 medlemmer til stede på Fossnes

Dette var et møte med mange lagssaker som skulle diskuteres og som tok mye av tiden. Anne Eva fortalte fra inspirasjonsseminaret som NBK hadde i Bergen. Dessuten hadde vi med oss håndarbeide som vi hygget oss med underveis.

7. desember 15 medlemmer til stede på Fossnes

Vi laget fine juledekorasjoner sammen med Peggy, og ellers var dette julemøtet vårt med grøt og julepakker. Det var også her en del lagssaker.

11. januar 14 medlemmer til stede på Fossnes

Det tradisjonelle hyggemøtet etter jul hvor vi koser oss med god medbragt mat til koldtbord.

8. februar 14. medlemmer til stede på Fossnes

Besøk av gründeren Johan Anstensrud fra Tveter gård i Våler fortalte om fantastiske Den Sorte Havren som han dyrker og selger. Svært interessant å høre på. Men først hadde vi spist grøt av steelcut svarthavregryn.

8. mars 17. medlemmer til stede på Fossnes

På Kvinnedagen hadde vi temaet ”Sterke foregangskvinner” som Ingrid Aas kåserte om. Svært interessant. Referat fra inspirasjonsseminaret i Sarpsborg som mange medlemmer deltok på.Denne gangen laget vi påskedekorasjoner med Kristin.

12. april på Fossnes sammen med Tomter bk og Øvre Hobøl bk.

Kanskje årets beste møte! Temaet var Kvinner UT og Sosan Asgari Moldestad fra NBK hadde et gripende og sprudlende foredrag om integrering og sin egen flukt fra Iran. Kort referat fra årsmøtet i ØBK.

4.mai på Karlstad gård sammen med Øvre Hobøl bk

Vi var på eksklusivt besøk på Funny Farm, Karlstad gård. Omvisning på gården med alle dyrene og besøk i kafeen. Veldig artig for alle.

14. juni på Vestre Bråte 10 medlemmer med familier, til sammen ca 20 personer

Dette var årets grøtfest som ble flyttet til Vestre Bråte fordi Mary Lee ikke hadde anledning. Det viste seg at Vestre Bråte var et fint sted å ha denne sommerfesten.

13. september på Fossnes sammen med Øvre Hobøl bk. 15 medlemmer, totalt 45 personer

Fru Timian kåserte livfullt om sunn og spennende mat med norske råvarer i sesong. Generell info om Norges Bygdekvinnelag

**Andre arrangementer for bygda vår**

Aksjon for norske grønnsaker 16. oktober Verdens matvaredag

I regi av NBK hadde vi fått massevis av grønnsaker som vi delte ut sammen med oppskrift på grønnsaksuppe. Vi hadde en stand ved butikken på Ringvoll, og varene ble raskt ”revet bort”

Tradisjonsmat søndag 19. november på Fossnes

For andre gang inviterte vi alle bygdefolk til å spise en tradisjonell middag på Fossnes. Vi serverte medisterkaker med poteter, kålstuing, brun saus og rørte tyttebær. Tilslørte bondepiker til dessert. Det aller meste var kortreist og sponset mat; poteter, kål, tyttebær og epler hadde vi fått. Det ble svært godt tatt imot av bygdefolket, og medlemmene sto på for å servere alle som kom.

Fottur til Askerødtjernet søndag 19. august

Den nå tradisjonelle turen til Askerødtjernet gikk i flott sensommervær. Noen gikk hele veien fra Ringvoll, noen fra Stovner og noen fra Holmen. Det var noen nye denne gangen som ble med oss. Deltakerne var fra 8 til 80 år. Vi var ~~4-~~ 5 som badet og ellers koste alle seg med nistemat på rasteplassen ved tjernet.

Opplæring i tradisjonsmat

6. klasse på Ringvoll skole. Fårikål og Tilslørte bondepiker.

**Kurs**

Kurs i flatbrødbaking 14. oktober

Kurset ble holdt på Fossnes en hel lørdag med 2 av våre egne som instruktører. Svært populært, og de fleste deltakerne var ikke medlemmer. 10 deltakere

Inspirasjonsseminar i ØBK

14. februar i Sarpsborg. Hovedforedragsholder var hjerneforsker Kaja Nordengen som holdt oss i ånde med et inspirerende og folkelig foredrag.

Inspirasjonsseminar NBK i Bergen

Anne Eva samt Anne Paulshus (ØBK)og Marit (ØBK) deltok på inspirasjonsseminar i Bergen. Det blir arrangert annenhvert år, og det var svært innholdsrikt, lærerikt og inspirerende for alle.

**Andre arrangementer som laget har deltatt aktiv på.**

* Glimt-Hagen 4h høstfest. Arrangert serveringen sammen med Øvre Hobøl Bk.
* Tv-aksjonen, bøssebærere.
* Førjulstreff på Vestre Bråte 3. desember: De beste flatbrødbakerne i laget hadde bakt ca 165 pakker møljebrød som ble solgt der, og Vevstua sto for salg av julegrøt.
* Bygdedag på Vestre Bråte, 10. juni.
* Veteranbiltreff på Nummestad gård i regi av sentrums- og tettstedsutvikling) 18. august Dette var et prøveprosjekt for å få til noe nytt i bygda. Flesteparten av de aktive medlemmene stilte opp og solgte rømmegrøt, lapskaus, vafler og kaffe.
* Deltatt på styresamling i Østfold BK 15. november 2017.
* Deltatt på årsmøtet i Østfold BK.
* Hjelper til med stell av Prestegårdshagen.
* Vevstua bidrar med dugnadsarbeid på Vestre Bråte: Steller hagen og koker risgrøt på julemessa. Dette året ble det ikke bakt i bakerovnen på Bygdedagen siden det var ekstremt tørt, og stor brannfare.
* Amandaprosjektet: vi har levert 20 hjemmestrikkede ulltepper til nyfødtintensiv på Kalnes

**Deltakelse i samfunnsdebatt: Gode liv i levende bygder**

* Utarbeidet høringsnotat vedrørende «Massedeponi og pukkverk på Riiser i Hobøl»

**Kultur**

* Konsert i Askim Kulturhus 28. november med Nordiske tenorer
* Laget sendte inn flere gamle oppskrifter til Tradisjonsmatjakten i NBK

**Representasjon**

Styret i ØBK:

Anne Eva Bjerke ble valgt inn som fast styremedlem i fylkesstyret på årsmøtet i ØBK 10. mars.

Anne Paulshus har vært 1. vararepresentant til fylkesstyret frem til årsmøtet 10. mars.

Marit Hoff Lund har vært 2. vararepresentant til fylkesstyret frem til årsmøtet 10. mars.

Sentrums- og tettstedsutvikling

Anne Paulshus deltatt på møter

**Presse, Internett og lagsavis**

* På hjemmesiden til NBK [www.bygdekvinnelaget.no](http://www.bygdekvinnelaget.no) har YHBK sin egen hjemmeside med artikler fra møter og arrangementer, og kommende arrangementer.
* Facebook. Egen side. Det legges ut bilder og kommentarer fra lagets arrangementer. Vi har 172 personer som liker oss på Facebook.
* Facebook. Kulturplakaten i Hobøl. Nyetablert Facebook-side i regi av Hobøl kommune som vi har meldt inn arrangementer til.
* Facebook. Er aktive i gruppen ”Ringvoll”
* I Røra som er lagets interne avis, blir det jevnlig skrevet aktuelle artikler av Ingrid Aas. Ingrid leser dette opp på medlemsmøtene.
* Vi har hatt oppslag i lokalavisen om:
  + - * + Opplæring i tradisjonsmat med 6 trinn på Ringvoll skole
        + Servering av tradisjonsmat i kulturuka
      * NRK Østfold distriktssending på radio hadde direkte sending fra vårt arrangement om norske grønnsaker på Verdens Matvaredag